ఆమె వృతిరీత్యా డెంటిస్ట్. పెళ్లైంది. భర్తతో విభేదాల కారణంగా విడాకులు తీసుకుంది. అయితే ఇటీవలే ఆమె రెండో పెళ్లి చేసుకోవాలనుకుంది. మ్యాట్రిమొనియల్ వెబ్సైట్లో ప్రకటన ఇచ్చింది. అప్పటి నుంచి ఆమెకు వేధింపులు మొదలయ్యాయి. వందల కొద్దీ ఫోన్ కాల్స్ వస్తున్నాయి. ఆ ఫోన్ కాల్స్ రావడానికి కారణం ఒకడేనని తెలిసి ఆమె కంగు తిన్నది. పోలీసులు విచారణ చేయడంతో గుట్టు రట్టయింది. ఇంతకీ అతనెవరు? ఆమెను ఎందుకు వేధించాడు? బెంగళూరులో జరిగిన యదార్థ ఘటన ఇది.బెంగళూరుకు చెందిన ప్రియ(పేరు మార్చాం) ఓ ఆసుపత్రిలో డెంటిస్ట్గా పనిచేస్తోంది. భర్తతో విభేదాల కారణంగా కొంతకాలం క్రితం విడిపోయిన ఆమె తల్లిదండ్రుల దగ్గరే ఉంటోంది. ఆమెకు పిల్లలు లేరు. దీంతో మళ్లీ పెళ్లి చేసుకుని కొత్త జీవితాన్ని ఆరంభించాలని తల్లిదండ్రులు ఆమెకు సూచించారు. ఓ మ్యాట్రిమొనియల్ వెబ్సైట్లో ప్రియ తన ఫోటోతో పాటు వివరాలు ఉంచిది. ఆ వివరాలు చూసిన సంజీవ్ అనే వ్యక్తి ఆమెతో ఫోన్లో మాట్లాడాడు. తన తల్లిదండ్రులతో మాట్లాడి అభిప్రాయం చెబుతానని ప్రియ చెప్పింది. అతని ప్రొఫైల్ పరిశీలించిన కుటుంబ సభ్యులు సరిజోడి కాదని తేల్చేశారు. ప్రియ కూడా సంజీవ్కు ఈ విషయం చెప్పింది. సంజీవ్ కనీసం ఫ్రెండ్స్గానైనా ఉందాం అని ప్రియపై ఒత్తిడి చేశాడు. దీంతో అసలు ఉద్దేశమేంటని సంజీవ్ను ప్రియ ప్రశ్నించింది. పెళ్లి ఎలాగో చేసుకోవడం లేదు కదా కనీసం ఒక్క రోజైనా తనతో గడపాలని సంజీవ్ నీచంగా మాట్లాడాడు.సంజీవ్ను హెచ్చరించి, మళ్లీ ఫోన్ చేస్తే పోలీసులకు ఫిర్యాదు చేస్తానని ప్రియ చెప్పింది. సంజీవ్ ఆమె మాటను పట్టించుకోకుండా పదేపదే ఫోన్ చేసి వేధించడం మొదలుపెట్టాడు. అంతటితో ఆగకుండా మరో నీచానికి ఒడిగట్టాడు. ప్రియ ఫోటోను జతచేసి, శృంగారంపై ఆసక్తి ఉన్న మగవారు ఈమెను సంప్రదించడంటూ నెట్లో ఆమె వివరాలతో కూడిన ఓ యాడ్ పెట్టాడు. దీంతో అప్పటి నుంచి దాదాపు వందల మంది ప్రియకు ఫోన్ చేసి విసిగించడం మొదలుపెట్టారు. వేధింపులు తాళలేక ప్రియ పోలీసులకు ఫిర్యాదు చేసింది. దీంతో సంజీవ్ బాగోతం బట్టబయలైంది.ఆ యాడ్ ఇచ్చింది సంజీవేనని పోలీసులు తేల్చారు. అతనిని అదుపులోకి తీసుకున్నారు.
aame vrutireetyaa dentist. pellaindi. bhartatho vibhedaala kaaranamgaa vidaakulu teesukundi. ayithe itivale aame rendo pelli chesukovalanukundi. matrimonial websitelo prakatana ichindi. appati nunchi aameku vedhimpulu modalayyayi. vandala koddi fon calls vastunnaayi. aa fon calls raavadaaniki kaaranam okadenani telisi aame kangu tinnadi. poliisulu vichaarana cheyadamtho guttu rattayindi. intakee atanevaru? aamenu enduku vedhinchaadu? bengalurulo jarigina yadartha ghatana idhi.bengaluruku chendina priya(paeru marcham) oo aasupatrilo dentistga panichestondi. bhartatho vibhedaala kaaranamgaa kontakaalam kritam vidipoyina aame tallidandrula daggare untondi. aameku pillalu leru. deentho malli pelli chesukuni kotta jeevitaanni aarambhinchaalani tallidandrulu aameku suuchimchaaru. oo matrimonial websitelo priya tana phototho paatu vivaraalu unchidi. aa vivaraalu chusina sanjiv ane vyakti aametho fonlo matladadu. tana tallidandrulato matladi abhiprayam chebutaanani priya cheppindi. athani profile pariseelinchina kutumba sabhyulu sarijodi kaadani telchesaaru. priya kuudaa sanjeevku ee vishayam cheppindi. sanjiv kaneesam frendsganina undaam ani priyapai ottidi cheshaadu. deentho asalu uddesamentani sanjeevnu priya prasninchindi. pelli elago chesukovadam ledu kada kaneesam okka rojaina tanatho gadapalani sanjiv neechamgaa matladadu.sanjeevnu heccharinchi, malli fon cheste polisulaku firyaadu chestaanani priya cheppindi. sanjiv aame maatanu pattinchukokunda padepade fon chesi vedhinchadam modalupettaadu. antatitho agakunda maro neechaaniki odigattadu. priya photonu jatachesi, shrungaarampai aasakti unna magavaaru eemenu sampradinchadantuu netlo aame vivaraalatoe kuudina oo yad pettaadu. deentho appati nunchi daadaapu vandala mandi priyaku fon chesi visiginchadam modalupettaaru. vedhimpulu taalaleka priya polisulaku firyaadu chesindi. deentho sanjiv bagotam battabayalaindi.aa yad ichindi sanjeevenani poliisulu telchaaru. atanini adupuloki teesukunnaru.